Մարքեթինգ: Մրցակցային շուկայի պայմաններում մարքետինգի բաժինը կազմակերպության եկամուտներում բավականին մեծ է: Բայց որքանո՞վ են դրանք արդյունավետ: Գնահատել և օպտիմալացնել մարքեթինգի վրա կատարվող ծախսերը օգնում է CRM-ի <<վերլուծական>> բաժինը: Համակարգը թույլ է տալիս վերլուծել, թե կոնկրետ ապրանքի առաջմղման համար կատարված ծախսերը որքան եկամուտ են ապահովել և որքան արդյունավետ է աշխատել այս կամ այն գովազդը տվյալ սեգմենտի կամ տվյալ ապրանքի համար: Այլ կերպ ասած, կոնկրետ թիրախին հարվածելով, հնարավոր է լինում կրճատել գովազդի վրա կատարվող ծախսերը և մեծացնել վերջինիս արդյունավետությունը: Ենթադրենք, կազմակերպությունը իրականացնում է պրոմո ակցիա կամ հեռուստատեսության միջոցով գովազգ: Սկսած այդ պահից, համակարգի միջոցով սկսում ենք ֆիքսել թե ով, երբ, ինչ նպատակով է դիմել մեր կազմակերպությանը: Ի դեպ, ֆիքսում ենք ինչպես տեղի ունեցող գործարքները, այնպես էլ, պարզապես, հաճախորդի՝ մեր ապրանքի կամ ծառայության վերաբերյալ հայտնած հետաքրքրությունը: Համակարգի միջոցով հնարավոր կլինի պարզել, թե հաճախորդների որ սեգմենտի ուշադրությունն առավել գրավեց այս կամ այն գովազդը և կոնկրետ որ ապրանքը կամ ծառայությունը: Եթե ամեն անգամ առաջնորդվենք այս վերլուծությամբ, ապա հնարավոր կլինի հասնել առավելագույն արդյունավետության: